stanford-oval/wikipedia huggingface dataset:
ทรู ดิจิทัล พาร์ค
การจัดสรรพื้นที่ > ทรู ดิจิทัล พาร์ค อีสต์

ทรู ดิจิทัล พาร์ค อีสต์ เป็นกลุ่มอาคารสำนักงานทั้งหมดสามหลังภายใต้ฐานอาคารขนาดใหญ่ สร้างขึ้นบนพื้นที่เดิมทั้งหมดของศูนย์กีฬาปิยรมย์สปอร์ตคลับ แบ่งพื้นที่หลักออกเป็นสองส่วนดังนี้
การจัดสรรพื้นที่ > ทรู ดิจิทัล พาร์ค อีสต์ > ทรู ดิจิทัล พาร์ค อีสต์ แคมปัส

ทรู ดิจิทัล พาร์ค แคมปัส เป็นพื้นที่ส่วนสำนักงาน พื้นที่จัดงาน โอเพ่นแล็ป โคเวิร์คกิงสเปซ และพื้นที่สำหรับกลุ่มสตาร์ทอัพภายในโครงการ ประกอบไปด้วยอาคารทั้งหมด 3 แกนภายใต้ฐานอาคารขนาดใหญ่ ได้แก่
อาคารฟีนิกซ์ (คร่อมอยู่เหนือ 101 แทรค) เป็นอาคารความสูง 10 ชั้น ทั้งหมดเป็นพื้นที่ส่วนกลาง และบางชั้นใช้เป็นสำนักงานย่อยของบริษัทในเครือทรู คอร์ปอเรชั่น
อาคารกริฟฟิน (ต่อเหนืออาคารเพกาซัส) เป็นอาคารสูง 16 ชั้น พื้นที่ส่วนใหญ่ของอาคารนี้เป็นสำนักงานย่อยของบริษัทในเครือทรู คอร์ปอเรชั่น บริษัทในเครือเจริญโภคภัณฑ์
อาคารเพกาซัส (ต่อเหนืออาคารศูนย์การค้าในแนวโค้ง) เป็นอาคารสูง 7 ชั้น (รวมทั้งอาคาร) ทั้งหมดเป็นพื้นที่สำหรับสตาร์ทอัพ ประกอบไปด้วยห้องประชุมย่อย หอประชุมใหญ่ และพื้นที่ทำงานร่วม
การจัดสรรพื้นที่ > ทรู ดิจิทัล พาร์ค อีสต์ > ทรู ดิจิทัล พาร์ค อีสต์ไลฟ์

ทรู ดิจิทัล พาร์ค อีสต์ไลฟ์ (เดิม: วันโอวัน เดอะเทิร์ดเพลส, วันโอวัน ทรู ดิจิทัล พาร์ค) เป็นศูนย์การค้ารูปแบบชุมชนขนาดกลาง มีพื้นที่ทั้งหมด 4 ชั้น (ชั้นใต้ดิน 2 ชั้น) โดยเป็นส่วนฐานล่างของ ทรู ดิจิทัล พาร์ค อีสต์ แคมปัส ประกอบไปด้วยพื้นที่ 4 ส่วนหลัก ดังต่อไปนี้
ไลฟ์สตรีท เป็นพื้นที่ภายนอกอาคารชั้น G ร้านค้าส่วนใหญ่ในพื้นที่แห่งนี้ เป็นร้านค้าและร้านอาหารที่เปิดทำการตลอด 24 ชั่วโมง เพื่อตอบรับวิถีชีวิตที่ไม่มีวันหลับของผู้ที่มาใช้บริการ และผู้ที่ทำงานอยู่ภายในทรู ดิจิทัล พาร์ค
ฮิลไซด์ เป็นพื้นที่ภายนอกอาคารตั้งแต่ชั้น G ถึงชั้น 3 ออกแบบในรูปแบบต่างระดับ ลักษณะคล้ายพื้นที่หุบเขา ร้านค้าส่วนใหญ่เป็นร้านค้าและร้านอาหารทั้งหมด นอกจากนี้พื้นที่ฮิลไซด์ทาวน์ ยังมี 101 พาร์ค อันเป็นพื้นที่สีเขียวขนาดใหญ่ในโครงการ และยังเป็นพื้นที่สำหรับจัดกิจกรรมหลักของโครงการอีกด้วย
อีสต์คอมเพล็กซ์ เป็นพื้นที่ส่วนศูนย์การค้าในร่ม มีพื้นที่ทั้งหมด 8 ชั้น (5 ชั้นในส่วนศูนย์การค้า และ 3 ชั้นในส่วนอาคารกริฟฟิน) ภายในมีพื้นที่หลัก ๆ เป็นร้านอาหาร ร้านค้า ธนาคาร นอกจากนี้ยังมีซูเปอร์มาร์เก็ต ท็อปส์ ซึ่งย้ายและขยายออกมาจากศูนย์การค้าปิยรมย์ เพลส, ศูนย์ออกกำลังกายเวอร์จิน แอ็คทีฟ สาขารูปแบบมัลติสปอร์ตคลับที่มีพื้นที่ขนาดใหญ่ที่สุดในประเทศไทยและเอเชียตะวันออกเฉียงใต้, ศูนย์อาหารโลตัส อีทเทอรี ศูนย์อาหารระดับพรีเมียมโดยโลตัส, ลานกิจกรรมอีสต์ อีเวนเทอรี, วิสซ์ดอม โซไซตี้ พื้นที่พักผ่อนหย่อนใจและพื้นที่การทำงานร่วมกันของผู้พักอาศัยในวิสซ์ดอม โซไซตี้ รวมทั้งยังมีสำนักงานและสตูดิโอถ่ายทำรายการของสถานีโทรทัศน์ทีเอ็นเอ็น ช่อง 16 อีกด้วย
สกายแทรค เป็นทางเชื่อมและทางจักรยานระหว่างพื้นที่ในโครงการ ตลอดจนทางเชื่อมกับอาคารทรู ดิจิทัล พาร์ค เวสต์ อาคารคลาวด์ 11 และเชื่อมไปถึงสถานีปุณณวิถีและสถานีอุดมสุข ของรถไฟฟ้าบีทีเอส สายสุขุมวิท มีจุดเด่นเป็นทางเชื่อมต่างระดับ เพื่อให้เกิดความแตกต่างระหว่างเส้นทาง ทั้งนี้เส้นทางดังกล่าวยังเปิดให้ประชาชนเข้ามาออกกำลังกายด้วยการวิ่งและขี่จักรยานบนพื้นที่ดังกล่าวได้อย่างอิสระ นอกจากนี้บางส่วนของ 101 แทรค ยังได้ติดตั้งอุปกรณ์เพฟเจน (PAVEGEN) ซึ่งจะเปลี่ยนแรงกดที่เกิดจากการเคลื่อนไหวบนพื้นที่ ให้กลับเป็นกระแสไฟฟ้าสำหรับใช้เลี้ยงพื้นที่บางส่วนของโครงการอย่างต่อเนื่อง
การจัดสรรพื้นที่ > ทรู ดิจิทัล พาร์ค เวสต์

ทรู ดิจิทัล พาร์ค เวสต์ เป็นอาคารความสูง 16 ชั้น (ชั้นใต้ดิน 2 ชั้น) สร้างบนพื้นที่เดิมทั้งหมดของศูนย์การค้าปิยรมย์ เพลส ภายในประกอบด้วยพื้นที่ดังนี้
ทรู ดิจิทัล พาร์ค เวสต์ไลฟ์ พื้นที่ค้าปลีกความสูง 3 ชั้น พื้นที่รวม 15,000 ตารางเมตร ภายในประกอบไปด้วยร้านค้า และมินิซูเปอร์มาร์เก็ตโลตัส โกเฟรช สมาร์ทสโตร์
วันโอวัน โค-แชร์ริ่ง สเปซ พื้นที่เอนกประสงค์ขนาด 2,000 ตารางเมตร รองรับทั้งการทำงาน การศึกษา และเป็นพื้นที่เชิงการเรียนรู้ครบวงจร ภายในยังเป็นที่ตั้งของ ทีเค พาร์ค แอท ทรู ดิจิทัล พาร์ค เวสต์ โดยความร่วมมือกับสถาบันอุทยานการเรียนรู้ ศูนย์นวัตกรรมฮุนได ไอโอนิก แล็บ โดยความร่วมมือกับฮุนได ประเทศไทย และ ซีพี อินโนเวชัน เซ็นเตอร์
ทรู ดิจิทัล พาร์ค แกรนด์ ฮอลล์ ฮอลล์จัดกิจกรรมและการประชุมขนาดกลาง พื้นที่รวม 779 ตารางเมตร
อาคารยูนิคอร์น (เวสต์แคมปัส)  พื้นที่ส่วนสำนักงานรวม 30,000 ตารางเมตร
สกายการ์เดน พื้นที่สวนลอยฟ้าบริเวณชั้น 3 ในส่วนนี้ยังมีส่วนของลูวิ่งและทางจักรยานลอยฟ้ายาว 550 เมตร และเมดิเทชันฮอลล์ พื้นที่สำหรับทำกิจศาสนาโดยรองรับทุกศาสนา โดยได้รับแรงบันดาลใจในการออกแบบสถาปัตยกรรมจากสถาปัตยกรรมองค์รวมของ วัดศรีชุม จังหวัดสุโขทัย
โดยอาคารหลังนี้มีทางเชื่อมต่อกับอาคารทรู ดิจิทัล พาร์ค อีสต์ สลับกันบริเวณชั้น 2-3 และมีทางเชื่อมกับสถานีปุณณวิถีบริเวณชั้น 2
การจัดสรรพื้นที่ > วิสซ์ดอม โซไซตี้ (พื้นที่พักอาศัย)

วิสซ์ดอม โซไซตี้ เป็นกลุ่มอาคารเพื่อการอาศัย บริหารงานโดย บริษัท แมกโนเลีย ควอลิตี้ ดีเวล็อปเม้นต์ คอร์ปอเรชั่น จำกัด ตั้งอยู่ด้านหลังอาคารหลักของทรู ดิจิทัล พาร์ค มีทั้งหมด 3 อาคาร ประกอบไปด้วย
อาคารวิสซ์ดอม คอนเนคท์ สุขุมวิท ความสูง 41 ชั้น
อาคารวิสซ์ดอม เอสเซนส์ สุขุมวิท ความสูง 50 ชั้น
อาคารวิสซ์ดอม อินสปาย สุขุมวิท ความสูง 46 ชั้น
แหล่งข้อมูลอื่น

เว็บไซต์โครงการ
เว็บไซต์ศูนย์การค้า เก็บถาวร 2019-01-16 ที่ เวย์แบ็กแมชชีน
| ด ค กศูนย์การค้าและห้างสรรพสินค้าขนาดใหญ่ หรือมีสาขาทั่วประเทศไทย |
| --- | --- | --- |
| ศูนย์การค้า |  กลุ่มเซ็นทรัล  เซ็นทรัลพัฒนา เซ็นทรัล เอ็มบาสซี  สยามฟิวเจอร์ ดีเวลอปเมนท์ เมกาซิตี้ บางนา  กลุ่มเดอะมอลล์  สยามพิวรรธน์  เอ็มบีเคเซ็นเตอร์  ซีคอนสแควร์  ซีคอนบางแค  ฟิวเจอร์พาร์ค รังสิต  พาราไดซ์ พาร์ค  ฟอร์จูนทาวน์  เครือดุสิตธานี  กลุ่มเอราวัณ  กลุ่มไทยเจริญคอร์ปอเรชั่น พันธุ์ทิพย์พลาซ่า  เกทเวย์ เอกมัย  เกทเวย์ แอท บางซื่อ  เอเชียทีค เดอะ ริเวอร์ฟรอนท์ เดสติเนชั่น  เวิ้งนครเกษม  สามย่านมิตรทาวน์  วัน แบงค็อก  เดอะคริสตัล  กลุ่มสยามรีเทล ดีเวลล็อปเม้นท์ แฟชั่นไอส์แลนด์/เดอะพรอมานาด  เทอร์มินอล 21 อโศก  โคราช  พัทยา  พระราม 3  ไลฟ์เซ็นเตอร์  กลุ่มทวีกิจ  ไอคอนสยาม ไอซีเอส  ซีพีเอฟซี ทรู ดิจิทัล พาร์ค ไลฟ์  ไลฟ์ เอ็กซ์เพรส  เซียร์ รังสิต  บลูพอร์ต  เดอะ มาร์เก็ต แบงค็อก  เมก้า พลาซ่า  ยูเนี่ยน มอลล์  |  |
| ห้างสรรพสินค้า |  เซ็นทรัล โรบินสัน  เดอะมอลล์  สยามทาคาชิมาย่า  |  |
| โรงภาพยนตร์ |  เอสเอฟ ซีเนม่า  เมเจอร์ ซีนีเพล็กซ์  |  |
| ไฮเปอร์/ซูเปอร์มาร์เก็ต |  ซีพี แอ็กซ์ตร้า แม็คโคร  โลตัส  ซีพี เฟรช  บิ๊กซี  ท็อปส์ โก!  โก! โฮลเซลล์  แม็กซ์แวลู  กูร์เมต์ มาร์เก็ต  ฟู้ดแลนด์  วิลล่า มาร์เก็ท  ยูเอฟเอ็ม ฟูจิ ซูเปอร์  ดอง ดอง ดองกิ  อิเซตันมิตซูโคชิโฮลดิ้ง มิตซูโคชิ  |  |
| ในอดีต |  ไดมารู ไทยไดมารู  นิวเวิลด์  แพรงตอง  คาร์ฟูร์  โอชอง  สยามจัสโก้  เมอร์รีคิงส์  เยาฮัน  โซโก้  เซน  อิเซตันมิตซูโคชิโฮลดิ้ง อิเซตัน  โตคิว  เทสโก้  ฟู้ดไลอัน  กาดสวนแก้ว  พรอมเมนาดา  |  |
 รายชื่อห้างสรรพสินค้า  รายชื่อศูนย์การค้า
สปอร์ลิชบัวอีไบฟีกา

สปอร์ลิชบัวอีไบฟีกา (โปรตุเกส: Sport Lisboa e Benfica) หรือรู้จักในชื่อ เบนฟิกา หรือ เบนฟิกาลิสบอน เป็นสโมสรกีฬาหลากประเภท ของเมืองลิสบอน ถึงแม้ว่าสโมสรจะประสบความสำเร็จในกีฬาหลายประเภทแต่รู้จักที่สุดกับสโมสรฟุตบอล ก่อตั้งที่เมืองลิสบอนเมื่อวันที่ 30 เมษายน ค.ศ. 1904 เป็นหนึ่งในสามทีมใหญ่ของโปรตุเกส อีกสองทีมคือ สโมสรฟุตบอลโปร์ตูและสปอร์ติกกลูบีดีปูร์ตูกาล สโมสรมีแฟนฟุตบอลมากกว่า 14 ล้านคนและถือสถิติในกินเนสบุ๊กในเรื่องที่เป็นสโมสรฟุตบอลที่มีสมาชิกมากที่สุดในโลก ไบฟีกาได้รับเลือกจาก IFFHS ให้เป็นอันดับ 9 ของสโมสรฟุตบอลยุโรปที่ประสบความสำเร็จที่สุดในศตวรรษที่ 20 และฟีฟ่าให้ติดอันดับ 12 ของสโมสรฟุตบอลที่ประสบความสำเร็จที่สุดในศตวรรษที่ 20
ไบฟีกาเป็นหนึ่งในสโมสรที่ร่วมก่อตั้งปรีไมราลีกา ในปี ค.ศ. 1933 และไม่เคยตกชั้นเลย ด้านการแข่งขันในประเทศ ไบฟีกาชนะในปรีไมราลีกา 32 ครั้ง ชนะในถ้วยโปรตุเกส 27 ครั้ง ชนะในลีกคัปของโปรตุเกส 3 ครั้ง และชนะในซูเปอร์คัปของโปรตุเกส 4 ครั้ง สำหรับการแข่งขันระหว่างประเทศ ไบฟีกาชนะในการแข่งขันยูโรเปียนคัป 1960–61 และ 1961–62 นอกจากนั้นยังเป็นรองชนะเลิศในการแข่งขันฟุตบอลชิงแชมป์สโมสรโลก 1961 และ 1962 และเป็นรองชนะเลิศในยูฟ่าแชมเปียนส์ลีกฤดูกาล 1962–63, 1964–65, 1967–68, 1987–88 และ 1989–90 และรองชนะเลิศในยูฟ่าคัป 1982–83
ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
แหล่งข้อมูลอื่น

เว็บไซต์ทางการ (โปรตุเกส) (อังกฤษ) (สเปน)
S.L. Benfica at UEFA
S.L. Benfica[ลิงก์เสีย] at Primeira Liga (โปรตุเกส)
สปอร์ลิชบัวอีไบฟีกา ที่เฟซบุ๊ก
| ด ค กปรีไมราลีกา |
| --- | --- |
สโมสรในฤดูกาล 2019–20:  Aves  Belenenses SAD  ไบฟีกา  Boavista  บรากา  Famalicão  Gil Vicente  Marítimo  Moreirense  Paços de Ferreira  Portimonense  โปร์ตู  Rio Ave  Santa Clara  สปอร์ติง  Tondela  Vitória de Guimarães  Vitória de Setúbal 
สโมสรที่เคยอยู่ในปรีไมราลีกา:  Académica  Académico de Viseu  Académico do Porto  Águeda  Alcobaça  Alverca  Amora  Arouca  Atlético CP  Barreirense  Beira-Mar  Belenenses  Caldas  Campomaiorense  Carcavelinhos  Casa Pia  Chaves  CUF  Elvas  Estoril  Estrela da Amadora  Fafe  Farense  Feirense  Felgueiras  Leixões  Leça  Lusitano de Évora  Lusitano VRSA  Montijo  Nacional  Naval 1º de Maio  O Elvas  Oliveirense  Olhanense  Oriental  Penafiel  Riopele  Salgueiros  Sanjoanense  Seixal  Sporting da Covilhã  Sporting de Espinho  Tirsense  Torreense  Trofense  União da Madeira  União de Coimbra  União de Leiria  União de Lisboa  União de Tomar  Unidos de Lisboa  Varzim  Vizela 
| ด ค กแชมเปียนยูโรเปียนคัพและยูฟ่าแชมเปียนส์ลีก |
| --- | --- | --- |
| แชมป์ 15 สมัย |  เรอัลมาดริด (1955-56, 1956-57, 1957-58, 1958-59, 1959-60, 1965-66, 1997-98, 1999-2000, 2001-02, 2013-14, 2015-16, 2016-17, 2017-18, 2021-22, 2023-24) |  |
| แชมป์ 7 สมัย |  เอซี มิลาน (1962-63, 1968-69, 1988-89, 1989-90, 1993-94, 2002-03, 2006-07) |  |
| แชมป์ 6 สมัย |  ลิเวอร์พูล (1976-77, 1977-78, 1980-81, 1983-84, 2004-05, 2018-19) •  ไบเอิร์นมิวนิก (1973-74, 1974-75, 1975-76, 2000-01, 2012-13, 2019-20) |  |
| แชมป์ 5 สมัย |  บาร์เซโลนา (1991-92, 2005-06, 2008-09, 2010-11, 2014-15) |  |
| แชมป์ 4 สมัย |  อายักซ์ (1970-71, 1971-72, 1972-73, 1994-95) |  |
| แชมป์ 3 สมัย |  แมนเชสเตอร์ยูไนเต็ด (1967-68, 1998-99, 2007-08) •  อินเตอร์มิลาน (1963-64, 1964-65, 2009-10) |  |
| แชมป์ 2 สมัย |  เชลซี (2011-12, 2020-21) •  ยูเวนตุส (1984-85, 1995-96) •  ไบฟีกา (1960-61, 1961-62) •  นอตทิงแฮมฟอเรสต์ (1978-79, 1979-80) •  โปร์ตู (1986-87, 2003-04) |  |
| แชมป์สมัยเดียว |  แมนเชสเตอร์ซิตี (2022-23) •  โบรุสซีอาดอร์ทมุนท์ (1996-97) •  ออแล็งปิกเดอมาร์แซย์ (1992-93) •  ฮัมบวร์ค (1982-83) •  ไฟเยอโนร์ด (1969-70) •  แอสตันวิลลา (1981-82) •  ไอนด์โฮเฟิน (1987-88) •  เซลติก (1966-67) •  สเตวาบูกูเรชต์ (1985-86) •  เรดสตาร์เบลเกรด (1990-91) |  |
สนามกีฬาพระราเมศวร

| --- | --- |

th
ที่ตั้ง: จังหวัดลพบุรี ประเทศไทย
พิกัด: 14°48′03″N 100°38′51″E﻿ / ﻿14.800862°N 100.647405°E﻿ / 14.800862; 100.647405
เจ้าของ: องค์การบริหารส่วนจังหวัดลพบุรี
ผู้ดำเนินการ: องค์การบริหารส่วนจังหวัดลพบุรี
ความจุ: 5,500
พื้นผิว: หญ้า
การใช้งาน
สโมสรฟุตบอลลพบุรี (พ.ศ. 2523–2558) สโมสรฟุตบอลลพบุรี ซิตี้ (พ.ศ. 2565–)
สนามกีฬาพระราเมศวร เป็นสนามกีฬาอเนกประสงค์ประจำจังหวัดลพบุรี เป็นสนามกีฬาระดับมาตรฐานแห่งหนึ่งที่ใช้ในการจัดแข่งขันกีฬาระดับจังหวัดหรือระดับภูมิภาคหรือองค์กรต่าง ๆ  และยังเป็นสวนสาธารณะสำหรับพักผ่อนและออกกำลังกายของชาวลพบุรี สนามกีฬาแห่งนี้ตั้งอยู่บน ถนนนารายณ์มหาราช ตำบลทะเลชุบศร อำเภอเมืองลพบุรี จังหวัดลพบุรี ด้านหลังศาลากลางจังหวัดลพบุรี ซึ่งมีสนามต่าง ๆ ที่ใช้ในการแข่งขันกีฬาหลากหลายประเภท ปัจจุบันบริหารงานโดยองค์การบริหารส่วนจังหวัดลพบุรี
อาคารสถานที่

สนามกีฬาพระราเมศวรมีสนามแข่งขันกีฬาต่าง ๆ ดังนี้
สระว่ายน้ำจามเทวี มีขนาด 50 เมตร เป็นสระว่ายน้ำระดับมาตรฐานและมีบริการสอนว่ายน้ำ จากชมรมว่ายน้ำจังหวัดลพบุรี ปัจจุบัน องค์การบริหารส่วนจังหวัดลพบุรี เป็นผู้ดูแล
สนามฟุตบอล มี 3 สนาม ได้แก่ 1.สนามฟุตบอล1 2.สนามฟุตบอล2 3.สนามฟุตบอล3
สนามฟุตบอล 1 ภายในสนามแบ่งเป็น
สนามฟุตบอล 1 สนาม สำหรับจัดการแข่งขัน
สนามลู่วิ่งกรีฑา จำนวน 8 ลู่ สำหรับการแข่งขันและการออกกำลังเดินวิ่ง
บ่อทราย 2 บ่อ สำหรับการแข่งขันกรีฑา
สิ่งก่อสร้างโดยรอบสนามฟุตบอล 1 ประกอบไปด้วย
อัฒจันทร์ประธาน
อัฒจันทร์กองเชียร์
อัฒจันทร์แปรอักษร
ไฟฟ้าส่องสว่าง
สนามฟุตบอล 2 เป็นสนามฟุตบอล สำหรับประชาชนทั่วไป และสำหรับกิจกรรมอื่นๆ
สนามฟุตบอล 3 เป็นสนามฟุตบอล สำหรับประชาชนที่อายุต่ำกว่า 18 ปี พร้อมไฟส่องสว่าง และสำหรับกิจกรรมอื่นๆ
สนามแบดมินตัน สนามแบดมินตัน มีทั้งหมด 8 คอร์ท อยู่ภายในโรงยิมกาฬวรรณดิส สนามกีฬาจังหวัดลพบุรี
ห้องบริหารกล้ามเนื้อ (เวทเทรนนิ่ง) ตั้งอยู่ภายในโรงยิมกาฬวรรณดิส ห้องบริหารกล้ามเนื้อ มีให้บริการ 2 ห้อง ห้องฟรีเวท และ เวทแมชชีน
ห้องบริหารหัวใจ (คาร์ดิโอ) ตั้งอยู่ภายในโรงยิมกาฬวรรณดิส มีให้บริการ 2 ห้อง
สนามเทเบิลเทนนิส สนามเทเบิลเทนนิส มี 4 โต๊ะ อยู่บนชั้น 2 ภายในโรงยิมกาฬวรรณดิส
สนามบาสเก็ตบอล มี 1 สนาม พร้อมไฟฟ้าส่องสว่าง ติดกับ โรงยิมกาฬวรรณดิส
สนามเทนนิส สนามเทนนิส มีทั้งสิ้น 4 คอร์ท
สนามฟุตซอล มี 1 สนาม พร้อมโดมหลังคาคลุมกันแดดและไฟฟ้าส่องสว่าง
สนามฟุตซอลดาดฟ้า มี 2 สนาม อยู่ชั้นบนสุดดาดฟ้าอาคารจอดรถยนต์ 3 ชั้น
สนามเปตอง มี 8 สนาม ตั้งอยู่ข้างโรงยิมพิสุทธิธรรมธาดา
เต้นแอโรบิค ตั้งอยู่ลานหน้าอาคารศูนย์การเรียนรู้ไอซีทีชุมชน
รำไทเก็ก ตั้งอยู่ที่อาคารเอนกประสงค์ อยู่ระหว่าง สนามบาสและสนามฟุตซอล
นอกจากนี้ยังมีอาคารจอดรถยนต์ 3 ชั้นซึ่งสามารถรองรับรถยนต์ได้จำนวน 240 คัน และยังมีที่จอดรถเพิ่มเติมบริเวณโดยรอบสระว่ายน้ำจามเทวีสำหรับรถจักรยานยนต์และรถยนต์ ภายในสนามกีฬาพระราเมศวรยังเป็นที่ตั้งของส่วนราชการสองแห่งในจังหวัดลพบุรีได้แก่สำนักงานการท่องเที่ยวและกีฬาจังหวัดลพบุรีและสำนักงานการกีฬาแห่งประเทศไทย จังหวัดลพบุรี
สนามแข่งขันฟุตบอลลีก

สนามกีฬาพระราเมศวรเคยเป็นสนามเหย้าของสโมสรฟุตบอลลพบุรีจนกระทั่งสโมสรพักทีมหลังจบฤดูกาลแข่งขันลีกภูมิภาค ดิวิชัน 2 ฤดูกาล 2558 ต่อมาใน พ.ศ. 2562 มีรายงานข่าวว่าอาร์มี่ ยูไนเต็ดในไทยลีก 2 จะย้ายมาใช้สนามนี้แข่งขันในฤดูกาล 2563 อย่างไรก็ตาม อภิรัชต์ คงสมพงษ์ ผู้บัญชาการกองทัพบกในขณะนั้นได้ประกาศยุบสโมสรอาร์มี่ ยูไนเต็ด สนามกีฬาพระราเมศวรจึงยังไม่มีสโมสรใดเป็นสนามเหย้าจนกระทั่งเมื่อลพบุรี ซิตี้แข่งขันได้อันดับรองชนะเลิศไทยแลนด์ อเมเจอร์ลีกโซนภาคตะวันตกในฤดูกาล 2565 และได้สิทธิเลื่อนชั้นสู่ไทยลีก 3 สโมสรได้เลือกใช้สนามกีฬาพระราเมศวรแข่งขันในฤดูกาล 2565–66
แหล่งข้อมูลอื่น

แผนที่ดาวเทียม สนามกีฬาพระราเมศวร จังหวัดลพบุรี
พระเจ้าบรมวงศ์เธอ กรมหลวงอดิศรอุดมเดช

| พระเจ้าบรมวงศ์เธอ กรมหลวงอดิศรอุดมเดช |
| --- | --- |
พระเจ้าบรมวงศ์เธอ ชั้น 4 พระองค์เจ้าชั้นเอก

ผู้บัญชาการกรมพระคชบาล
ดำรงตำแหน่ง: 27 พฤศจิกายน พ.ศ. 2456 - 30 กันยายน พ.ศ. 2460
จเรสัตว์พาหนะทหารบกและการทหารม้า
ดำรงตำแหน่ง: 30 กันยายน พ.ศ. 2460 - 16 เมษายน พ.ศ. 2468

ประสูติ: 15 มีนาคม พ.ศ. 2399 พระบรมมหาราชวัง ประเทศสยาม
สิ้นพระชนม์: 16 เมษายน พ.ศ. 2468 (69 ปี) วังถนนพระอาทิตย์ ประเทศสยาม
หม่อม: 11 คน
พระบุตร: 37 องค์
ราชสกุล: ศุขสวัสดิ์
ราชวงศ์: จักรี
พระบิดา: พระบาทสมเด็จพระจอมเกล้าเจ้าอยู่หัว
พระมารดา: เจ้าจอมมารดาจันทร์ ในรัชกาลที่ 4
นายพลโท พระเจ้าบรมวงศ์เธอ กรมหลวงอดิศรอุดมเดช (15 มีนาคม พ.ศ. 2399 – 16 เมษายน พ.ศ. 2468) พระราชโอรสในพระบาทสมเด็จพระจอมเกล้าเจ้าอยู่หัว อดีตผู้บัญชาการกรมคชบาล องคมนตรีในพระบาทสมเด็จพระจุลจอมเกล้าเจ้าอยู่หัวและพระบาทสมเด็จพระมงกุฎเกล้าเจ้าอยู่หัว
พระประวัติ

พระเจ้าบรมวงศ์เธอ กรมหลวงอดิศรอุดมเดช เมื่อประสูติมีพระนามว่า พระเจ้าลูกยาเธอ พระองค์เจ้าศุขสวัสดี เป็นพระราชโอรสพระองค์ที่ 23 ในพระบาทสมเด็จพระจอมเกล้าเจ้าอยู่หัว ประสูติแต่ เจ้าจอมมารดาจันทร์ ในรัชกาลที่ 4 เมื่อวันศุกร์ เดือน 4 ขึ้น 9 ค่ำ ปีเถาะ สัปตศก จ.ศ. 1217 ตรงกับวันที่ 15 มีนาคม พ.ศ. 2398 (ปัจจุบันคือ พ.ศ. 2399)
ปี พ.ศ. 2419 พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สถาปนาเป็นพระองค์เจ้าต่างกรมและให้ออกวัง มีพระนามตามจารึกในพระสุพรรณบัฏว่า พระเจ้าน้องยาเธอ กรมหมื่นอดิศรอุดมเดช ครุฑนาม ทรงศักดินา 15,000 ตามพระราชกำหนดอย่างพระองค์เจ้าต่างกรมในพระบรมมหาราชวังแล้วให้ทรงตั้งเจ้ากรมเป็นหมื่นอดิศรอุดมเดช ถือศักดินา 600 ปลัดกรมเป็นหมื่นภูเบศรบริรักษ์ ถือศักดินา 400 และสมุห์บาญชีเป็นหมื่นประจักษ์พลขันธ์ ถือศักดินา 300 โดยในการออกวังให้ทรงย้ายจากพระตำหนักสวนกุหลาบในบริเวณพระบรมมหาราชวังและโปรดเกล้าฯ ให้สร้างวังท้ายวัดพระเชตุพนวิมลมังคลารามพระราชทาน แล้วเสด็จพระราชดำเนินพระราชทานพระสุพรรณบัฏที่วังตามประเพณีซึ่งใช้อยู่ในเวลานั้น
ปี พ.ศ. 2456 พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ เลื่อนพระอิสริยยศเป็นกรมหลวง มีพระนามตามจารึกในพระสุพรรณบัฏว่า พระเจ้าบรมวงศ์เธอ กรมหลวงอดิศรอุดมเดช ครุฑนาม ทรงศักดินา 15,000 ตามพระราชกำหนดอย่างพระองค์เจ้าต่างกรมในพระบรมมหาราชวัง แล้วให้ทรงเลื่อนเจ้ากรมเป็นหลวงอดิศรอุดมเดช ถือศักดินา 800 ปลัดกรมเป็นขุนภูเบศร์บริรักษ์ ถือศักดินา 600 สมุห์บาญชีคงเป็นหมื่นประจักษ์พลขันธ์ ถือศักดินา 400
ในตอนปลายพระชนม์ชีพ พระเจ้าบรมวงศ์เธอ กรมหลวงอดิศรอุดมเดช มีพระอาการประชวรพระปัปผาสะ ครั้นถึง ณ วันที่ 16 เมษายน พ.ศ. 2468 เวลา 19.20 น. ก็สิ้นพระชนม์โดยสงบ แวดล้อมด้วยพระโอรส พระธิดา หม่อม และพระประยูรญาติอันสนิท เป็นที่เศร้าโศกสลดเสียดายแก่ผู้ใกล้ชิดพระองค์ทั่วกัน สิริพระชันษาได้ 69 ปี 1 เดือน 13 วัน ได้รับพระราชทาน พระโกศทองน้อย บรรจุพระศพ ตั้งบำเพ็ญพระกุศล ณ วังถนนพระอาทิตย์ และ พระราชทานเพลิงพระศพเมื่อวันที่ 15 กรกฎาคม พ.ศ. 2468 ณ พระเมรุ ท้องสนามหลวง
การทรงงาน

ในตอนต้นแผ่นดินรัชกาลที่ 5 เมื่อพระบาทสมเด็จพระจุลจอมเกล้าเจ้าอยู่หัว มีพระราชดำริที่จะจัดตั้งกรมทหารมหาดเล็กรักษาพระองค์ขึ้น จึงโปรดเกล้าฯ ให้ พระเจ้าน้องยาเธอ พระองค์เจ้าศุขสวัสดี ซึ่งในเวลานั้นทรงเจริญพระชันษาแล้ว ให้เข้ารับราชการในตำแหน่งคะเด็ตทหารมหาดเล็ก (Cadet- นักเรียนนายร้อย)
เมื่อถึงปี พ.ศ. 2414 จึงได้ทรงเป็นนายดาบในกองร้อยที่ 5 กรมทหารมหาดเล็กรักษาพระองค์
ปี พ.ศ. 2416 ได้เลื่อนพระยศเป็นนายร้อยเอกในตำแหน่งผู้บังคับกองร้อยที่ 5 กรมทหารมหาดเล็กรักษาพระองค์ และในปีนี้เอง พระบาทสมเด็จพระจุลจอมเกล้าเจ้าอยู่หัว ได้ทรงสถาปนาตำแหน่งราชองครักษ์ขึ้นเป็นปฐม ซึ่งสมัยนั้นเรียกว่า "ราชเอดเดอแกมป์" (Aid-de-Camp) จึงทรงพระกรุณาโปรดเกล้าฯ ให้พระเจ้าน้องยาเธอ พระองค์เจ้าศุขสวัสดี เป็นราชองครักษ์พระองค์แรกก่อนบุคคลอื่น ดังนั้นเมื่อ พระบาทสมเด็จพระจุลจอมเกล้าเจ้าอยู่หัว เสด็จพระราชดำเนินประพาสเมืองต่างประเทศมี มลายู ชวา และอินเดีย พระเจ้าน้องยาเธอ พระองค์เจ้าศุขสวัสดี ก็ได้โดยเสด็จในหน้าที่ราชองครักษ์ทุกแห่งไป และในปีต่อมา ทรงพระกรุณาโปรดเกล้าฯ ให้เป็นผู้กำกับแตรวงในกรมทหารมหาดเล็กรักษาพระองค์อีกตำแหน่งหนึ่งด้วย
ในปี พ.ศ. 2417 โปรดให้ตั้งองคมนตรีสภา (เดิมคือ ปรีวีเคาน์ซิล) ทรงพระกรุณาโปรดเกล้าฯ ให้พระเจ้าน้องยาเธอ พระองค์เจ้าศุขสวัสดี (พระอิสริยยศในขณะนั้น) เป็นองคมนตรีในครั้งนั้น และทรงเป็นองคมนตรีในพระบาทสมเด็จพระมงกุฎเกล้าเจ้าอยู่หัว อีกด้วย
ปี พ.ศ. 2430 ได้ทรงเป็นผู้แทนผู้บังคับการทหารล้อมวัง ซึ่งปัจจุบันคือกรมทหารราบที่ 11 รักษาพระองค์
ปี พ.ศ. 2431 ทรงพระกรุณาโปรดเกล้าฯ ให้เป็นนายพันเอกผู้บังคับการทหารราบในกรมทหารมหาดเล็กรักษาพระองค์ ต่อมาในวันพุธ  เดือน 8 อุตราสาธ ขึ้น 10 ค่ำ ได้รับพระราชทานพระยศ นายพลจัตวา
ปี พ.ศ. 2433 ทรงพระกรุณาโปรดเกล้าฯ ให้มาว่าการในหน้าที่ปลัดทหารบกใหญ่
ปี พ.ศ. 2435 ทรงพระกรุณาโปรดเกล้าฯ ให้เป็นผู้บังคับการกรมทหารหน้า ซึ่งปัจจุบันคือกรมทหารราบที่ 4 พร้อมกับได้รับโปรดเกล้าให้เป็น ราชองครักษ์พิเศษ เมื่อวันที่ 14 พฤศจิกายน พ.ศ. 2435
ปี พ.ศ. 2441 ได้เลื่อนเป็นนายพลตรี เมื่อวันที่ 21 กันยายน
ปี พ.ศ. 2455 ในรัชสมัยของพระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้ นายพลตรี พระเจ้าบรมวงศ์เธอ กรมหมื่นอดิศรอุดมเดช เป็นผู้บัญชาการกองพลทหารบกที่ 10
ปี พ.ศ. 2456 ทรงพระกรุณาโปรดเกล้าฯ ให้ย้ายมาเป็นผู้บัญชาการกองพลที่ 4 แล้วทรงพระกรุณาโปรดเกล้าฯ ให้ย้ายมาเป็นผู้บัญชาการกรมพระคชบาลแทน จอมพล เจ้าพระยาบดินทรเดชานุชิต (หม่อมราชวงศ์อรุณ ฉัตรกุล) ซึ่งขณะนั้นมียศเป็น นายพลเอก และให้เจ้าพระยาบดินทรเดชานุชิต เป็นผู้ช่วยเสนาบดีกระทรวงกลาโหม เพียงตำแหน่งเดียว เมื่อวันที่ 27 พฤศจิกายน พ.ศ. 2456
ปี พ.ศ. 2460 ทรงพระกรุณาโปรดเกล้าฯ ให้ย้ายมาเป็นจเรสัตว์พาหนะทหารบกและการทหารม้า และทรงดำรงตำแหน่งนี้จนตลอดพระชนมายุ และในปีนี้ได้ทรงดำรงตำแหน่งนายทหารพิเศษประจำกรมทหารราบที่ 11 รักษาพระองค์
ปี พ.ศ. 2462 ทรงพระกรุณาโปรดเกล้าฯ ให้เลื่อนพระยศเป็นนายพลโท
ปี พ.ศ. 2463 มีพระบรมราชโองการโปรดเกล้าฯ ให้เป็นนายทหารพิเศษประจำกรมทหารบกม้ากรุงเทพฯ รักษาพระองค์ในพระบาทสมเด็จพระมงกุฎเกล้าเจ้าอยู่หัว
นอกจากการรับราชการทหารอันเป็นหน้าที่เฉพาะแล้ว นายพลโท พระเจ้าบรมวงศ์เธอ กรมหลวงอดิศรอุดมเดช ยังเคยทรงทำหน้าที่พิเศษถวายพระบาทสมเด็จพระจุลจอมเกล้าเจ้าอยู่หัว คือ เป็นช่างถ่ายรูป ผู้บัญชาการมหาดเล็กตั้งเครื่อง เป็นต้น
พระยศ

| นายพลโท นายกองโท พระเจ้าบรมวงศ์เธอ กรมหลวงอดิศรอุดมเดช |
| --- | --- |
รับใช้: กองทัพบกสยาม กองเสือป่า
ชั้นยศ:  พลโท  นายกองโท
พระยศ > พระยศทหาร

นายพันเอก
นายพลจัตวา
นายพลตรี
นายพลโท
พระยศ > พระยศเสือป่า

นายหมู่เอก
4 พฤศจิกายน พ.ศ. 2454 - นายหมู่ใหญ่
16 ธันวาคม 2454 – นายกองตรี
นายกองโท
พระเกียรติยศ > พระอิสริยยศ

พระเจ้าลูกยาเธอ พระองค์เจ้าศุขสวัสดี (15 มีนาคม พ.ศ. 2399 - 1 ตุลาคม พ.ศ. 2411)
พระเจ้าน้องยาเธอ พระองค์เจ้าศุขสวัสดี (1 ตุลาคม พ.ศ. 2411 - พ.ศ. 2419)
พระเจ้าน้องยาเธอ กรมหมื่นอดิศรอุดมเดช (พ.ศ. 2419 - 23 ตุลาคม พ.ศ. 2453)
พระเจ้าบรมวงศ์เธอ กรมหมื่นอดิศรอุดมเดช (23 ตุลาคม พ.ศ. 2453 - 11 พฤศจิกายน พ.ศ. 2456)
พระเจ้าบรมวงศ์เธอ กรมหลวงอดิศรอุดมเดช (11 พฤศจิกายน พ.ศ. 2456 - 16 เมษายน พ.ศ. 2468)
| ธรรมเนียมพระยศของ พระเจ้าบรมวงศ์เธอ กรมหลวงอดิศรอุดมเดช |
| --- | --- |
ธงประจำพระอิสริยยศ
ตราประจำพระองค์
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > เครื่องราชอิสริยาภรณ์

พระเจ้าบรมวงศ์เธอ กรมหลวงอดิศรอุดมเดช ได้รับพระราชทานเครื่องราชอิสริยาภรณ์ เหรียญและเข็มต่างๆ ดังนี้
พ.ศ. 2425 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2457 –  เครื่องราชอิสริยาภรณ์อันเป็นโบราณมงคลนพรัตนราชวราภรณ์ (น.ร.) (ฝ่ายหน้า)
พ.ศ. 2456 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2458 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2429 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2436 –  เหรียญจักรมาลา (ร.จ.ม.)
พ.ศ. 2447 –  เหรียญจักรพรรดิมาลา (ร.จ.พ.)
พ.ศ. 2447 –  เหรียญรัตนาภรณ์ รัชกาลที่ 4 ชั้นที่ 2 (ม.ป.ร.2)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
พ.ศ. 2454 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)
พ.ศ. 2436 –  เหรียญรัชฎาภิเศกมาลา (ร.ศ.)
พ.ศ. 2440 –  เหรียญประพาสมาลา (ร.ป.ม.)
พ.ศ. 2446 –  เหรียญทวีธาภิเศก (ท.ศ.)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2452 – เข็มพระชนมายุสมมงคล ชั้นที่ 2 (ทองคำ)
พ.ศ. 2459 – เข็มข้าหลวงเดิม
สนามบินสระปทุม

| สนามบินสระปทุม |
| --- | --- |
ราชกรีฑาสโมสร, ปทุมวัน, กรุงเทพฯ ในประเทศไทย

สนามบินสระปทุมที่ตั้งของสนามบินสระปทุม
พิกัด: 13°44′20″N 100°32′15″E﻿ / ﻿13.73889°N 100.53750°E﻿ / 13.73889; 100.53750
ประเภท: สนามบินทหาร
ข้อมูล
ผู้ดำเนินการ: กองทัพบก
ควบคุมโดย: กองบินทหารบก (กองทัพอากาศในปัจจุบัน)
เปิดสู่ สาธารณะ: ไม่
สภาพ: รื้อถอน
ประวัติศาสตร์
สร้าง: พ.ศ. 2454
สร้างสำหรับ: กองบินทหารบก (กองทัพอากาศในปัจจุบัน)
การใช้งาน: 8 มีนาคม พ.ศ. 2457
ผลลัพธ์: รื้อถอน
รื้อถอน: พ.ศ. 2457
เหตุการณ์: สนามบินแห่งแรกของประเทศไทย, จัดแสดงสาธิตการบินในปี พ.ศ. 2454
ข้อมูลลานบิน
ความสูง: 10 ฟุต (3 เมตร) (approx.) เหนือระดับน้ำทะเล
สนามบินสระปทุม เป็นสนามบินแห่งแรกของประเทศไทย ก่อตั้งขึ้นเมื่อปี พ.ศ. 2454 บนพื้นที่ของสนามม้าสระปทุมในกรุงเทพมหานคร ประเทศไทย เมื่อวันที่ 8 มีนาคม พ.ศ. 2457 ได้ปิดทำการเนื่องจากสภาพอากาศไม่เอื้ออำนวยและอยู่ใกล้กับกรุงเทพมหานคร
ประวัติสนามบินสระปทุม

เจ็ดปีหลังจากการประดิษฐ์เครื่องบินของพี่น้องไรต์ ชาวต่างชาติในกรุงเทพฯ ร่วมมือกันนำเครื่องบินมาจัดแสดงสาธิตที่ประเทศไทยเป็นครั้งแรก และติดต่อกับนักบินชาวเบลเยียมชื่อชาลส์ ฟัน เดิน บอร์น เพื่อนำเครื่องบินเฮนรี ฟาร์แมนที่ 4 เข้ามา
ในสมัยนั้นพื้นที่ส่วนใหญ่ของกรุงเทพฯ เป็นหนองน้ำ น้ำท่วมถึงได้ง่าย และใช้เป็นพื้นที่นาข้าว โดยบังเอิญ คาร์ล ออฟเฟอร์ ซึ่งเป็นผู้ประสานงานของ Societe d'Aviation Extreme Oriente เป็นสมาชิกของราชกรีฑาสโมสร เขาร้องขอให้ใช้สนามแข่งม้าสำหรับการสาธิต เพราะมีพื้นดินที่แข็งแรงเหมาะแก่การรองรับน้ำหนักเครื่องบิน หลังจากนั้นไม่นาน สโมสรได้สร้างทางเข้าใหม่ 15 แห่งและสะพาน 4 แห่งข้ามคูน้ำโดยรอบ นอกจากนี้ยังมีโรงเก็บเครื่องบินชั่วคราวในสนามกอล์ฟอีกด้วย เมื่อเย็นวันที่ 3 กุมภาพันธ์ พ.ศ. 2454 จอมพล พระเจ้าพี่ยาเธอ พระองค์เจ้าจิรประวัติวรเดช กรมหลวงนครไชยศรีสุรเดช เสนาบดีกระทรวงกลาโหม พร้อมด้วยพระบาทสมเด็จพระมงกุฎเกล้าเจ้าอยู่หัวและพระบรมวงศานุวงศ์ เสด็จฯ ไปทอดพระเนตรการสาธิตที่สนามแข่งม้า ซึ่งกลายเป็นข่าวพาดหัวในหนังสือพิมพ์กรุงเทพไทม์ส
ไม่นานหลังจากนั้น เจ้าหน้าที่ทหารสามนายถูกส่งไปเรียนหลักสูตรการบินในฝรั่งเศส ก่อนจะกลับมาในปี พ.ศ. 2456 พร้อมกับเครื่องบิน Breguet 3 ลำและเครื่องบินปีกชั้นเดียว Nieuport 4 ลำที่รัฐบาลสยามสั่งซื้อ เครื่องบิน Breguet หนึ่งลำได้รับการบริจาคโดยผู้ว่าราชการจังหวัดในประเทศสยาม ทำให้มีทั้งหมด 8 ลำ
ในช่วงปลายปี พ.ศ. 2456 ได้มีการทดสอบการบินครั้งแรก และเจ้าหน้าที่ทั้งสามท่านก็ได้จัดตั้งคณะวิศวกรรมการบินและการฝึกบินของสยามขึ้น ได้สร้างโรงเก็บเครื่องบินชั่วคราวไว้ด้านหลังโรงเรียนนายร้อยตำรวจปทุมวัน กองทัพสยามได้จัดตั้งกองบินทหารบกขึ้น
ปิด

ในปี พ.ศ. 2457 กระทรวงกลาโหมเห็นว่าสถานที่ดังกล่าวไม่เหมาะสม เนื่องจากสนามบินสระปทุมตั้งอยู่ในพื้นที่เสี่ยงต่อน้ำท่วมเมื่อฝนตกในช่วงมรสุม และยังอยู่ใกล้ใจกลางเมืองกรุงเทพมหานครอีกด้วย เมื่อท่าอากาศยานดอนเมืองสร้างเสร็จ ก็มีการย้ายกองการบินทหารบกไปที่นั่น และสนามม้าสระปทุมที่บริหารงานโดยราชกรีฑาสโมสรก็ยังคงเปิดดำเนินการตามปกติ วันที่ 8 มีนาคม พ.ศ. 2457 เที่ยวบินสุดท้ายเกิดขึ้น และสนามบินสระปทุมถูกปิดอย่างเป็นทางการ เที่ยวบินทหารออกเดินทางจากสนามบินสระปทุมและลงจอดที่ท่าอากาศยานดอนเมือง ต่อมากองการบินทหารบกได้พัฒนามาเป็นกองทัพอากาศไทย